Карлос Кастанеда
Карлос Сесар Салвадор Арана Кастанеда () е американски писател, социолог и антрополог от перуански произход.

Биография 
Роден е в Перу, по-късно емигрира в САЩ, учи в Лос Анджелис и защитава докторат по антропология. През следващите години пише поредица добре продавани книги с мистично съдържание, като живее в САЩ и Мексико, основно в Лос Анджелис. В повечето от своите книги описва учението си при индианския магьосник Дон Хуан Матус.

Идеи от книгите му 

 Вътрешно мълчание – състояние, в което липсват мисли, породени от егото.
 Сънуване – способността да възприемаме и навлизаме в други реалности или т.нар. второ внимание по време на сън – чрез нашето енергийно или с физическото тяло.
 Будно сънуване – способността да възприемаме и да действаме в ежедневието, или първото внимание.
 Рекапитулация – преглед на събития от нашия живот с цел припомняне на елементите, конструиращи случката и възстановяване на енергията, която сме загубили и която сме поели по времето на ситуацията.
 Енергийно тяло – сияйна сфера с размери приблизителни на физическото тяло, която е свързана с физическото чрез т.нар. събирателна точка, която е разположена на една ръка разстояние зад плешките на физическото тяло.
 Събирателна точка – мястото, където възниква възприятието.
 Неорганични същества – същества, които притежават съзнание (следователно живот – според гледната точка на магьосниците) без да са организми. Те обитават свят, паралелен на нашия.
 Хората са представители на другия основен тип съзнание – органичното.

Магически пасове 
Тенсегрити е термин, зает от архитекта Бъкминстър Фулър, другото име е магически пасове – движения, практикувани от мексиканските шамани с цел подобряване на физическото състояние и създаване на чувство за благополучие.

В последните години от живота си Кастанеда се занимава изключително с разпространението на магическите пасове. С помощта на организацията „Клиъргрийн“ се организират семинари, на които стотици последователи могат да научат и практикуват движенията. През 1998 година от печат излиза книгата „Магическите движения“, в която са описани движенията, както и намерението, закодирано в тях.

Свързани автори 
Таиша Абелар и Флоринда Донер Грау са авторки, които твърдят че също са ученички на Дон Хуан Матус и част от групата на Толтекските воини. В своите книги описват обучението си при групата от шамани, приближени на Дон Хуан. Получават потвърждение от Карлос Кастанеда за техните твърдения, те са от кръга приближени хора около Кастанеда.

Маргарет Кастанеда е омъжена за Кастанеда и имат син, неговата биография от нея „Магическо пътуване с Карлос Кастанеда“ е издавана на български.

Патриция Партин (наричана Синия скаут, което съвпада като име с описваното в неговите книги „неорганично“ същество „Син скаут“) е негова осиновена дъщеря, последователка и любовница, която се самоубива в Долината на смъртта след смъртта му.

Библиография 
 1968 г. – „The Teachings of Don Juan: A Yaqui Way of Knowledge“ („Учението на дон Хуан: Пътят на знанието на един яки“; ISBN 954-8037-46-7)
 1971 г. – „A Separate Reality: Further Conversations with Don Juan“ („Една отделна реалност“)
 1972 г. – „Journey to Ixtlan: The Lessons of Don Juan“ („Пътуване към Икстлан“)
 1975 г. – „Tales of Power“ („Сказания за силата“)
 1977 г. – „The Second Ring of Power“ („Вторият пръстен на силата“)
 1981 г. – „The Eagle's Gift“ („Дарът на орела“)
 1984 г. – „The Fire from Within“ („Огънят отвътре“)
 1987 г. – „The Power of Silence: Further Lessons of Don Juan“ („Силата на мълчанието: Допълнителни уроци от Дон Хуан“)
 1993 г. – „The Art of Dreaming“ („Изкуството на сънуването“)
 1998 г. – „Magical Passes: The Practical Wisdom of the Shamans of Ancient Mexico“ („Магическите движения: Практическата мъдрост на шаманите от древно Мексико“; компилация; ISBN 954-733-087-X)
 1999 г. – „The Active Side of Infinity“ („Активната страна на безкрайността“; компилация)
 2000 г. – „The Wheel Of Time: The Shamans Of Mexico“ („Колелото на времето: Шаманите от Мексико“; компилация)

Външни препратки 

 
  Carlos Castaneda's Don Juan's Teachings (Избрани части от книгите на Карлос Кастанеда)
 Сайт, поддържан от Клиъргрийн, организацията, която продължава дейността на Кастанеда и организира Тенсегрити семинари 
 Карлос Кастанеда BG 
  Карлос Кастанеда в The Skeptic's Dictionary
  Sustained Action (Сайт, посветен на изследването и критика на учението на Дон Хуан и труда на Карлос Кастанеда)

Калифорнийски университет – Лос Анджелис
Американски писатели
Перуански писатели
Псевдоучени
Езотерици
Ню ейдж
Починали в Лос Анджелис